A versenyzést Formula Ford bajnokságban egy Lola T340 autóval kezdte, majd a Formula–3-ban folytatta. Ez utóbbi kategóriában az 1975-ös Európa-Bajnokság negyedik helyén végzett. 1976-ban a Brabham részére tesztelt, és a RAM csapat színeiben szintén Brabham autókkal két világbajnokságon kívüli viadalon is elindult, egy tizenegyedik és egy hetedik helyet szerezve. Még ugyanebben az évben bevásárolta magát a világbajnokságba egy futam, a Belga Nagydíj erejéig az alakulatba, majd a Francia Nagydíjra is, de ekkor már az Ensign színeiben.